Účastník ZPC	
Meno, priezvisko, titul:	Denisa Ďuranová, PhDr.
Adela Funková 	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Luxembursko, Luxemburg 	
Organizátor:	Európska agentúra pre špeciálne a inkluzívne vzdelávanie	
Termín:	15.10.2015 – 17.10.2015 	
Účel:	Zastúpenie Slovenskej republiky na Európskom vypočutí 	
Rokovací jazyk:	Jazyky členských krajín Európskej agentúry pre špeciálne a inkluzívne vzdelávanie, posunkový jazyk  	
	
Rámcový program
15. 10.  2015 
-  Cesta Bratislava – Luxemburg
-  Privítanie zástupcami organizátorov
-  Neformálne pracovné stretnutie delegácií členských krajín Európskej agentúry pre špeciálne a inkluzívne vzdelávanie  
16. 10. 2015 
- Celodenné zasadnutie delegácií členských krajín Európskej agentúry pre špeciálne a inkluzívne vzdelávanie  
17. 10. 2015
- Cesta Luxemburg – Bratislava 

Stručný priebeh	
Európske vypočutie bolo organizované pod záštitou luxemburského predsedníctva ako štvrté Vypočutie mladých delegátov a to pod názvom: Inkluzívne vzdelávanie: Konajte!  Európskeho vypočutia sa zúčastnilo 72 mladých delegátov s/bez znevýhodnenia z 28 členských krajín Európskej agentúry pre špeciálne a inkluzívne vzdelávanie (ďalej i „Agentúra“). Mladí delegáti mali možnosť prediskutovať podmienky a možnosti výchovy a vzdelávania v ich škole a zabezpečenia inkluzívneho vzdelávania. Cieľom zasadnutia bolo nielen prediskutovať inkluzívne vzdelávanie v praxi, ale na základe diskusie s mladými delegátmi pripraviť odporúčania na tvorbu politiky v predmetnej oblasti. Odporúčania budú následne prezentované Rade ministrov v priebehu stretnutia Vzdelávanie, mládež, kultúra dňa 23. 11. 2015.  

Zasadnutia sa zúčastnilo celkovo 250 účastníkov zo všetkých členských krajín Agentúry vrátane zástupcov z medzinárodných a európskych inštitúcií. Zasadnutia sa za slovenskú delegáciu zúčastnili mladí delegáti Maroš Kiška, Kristína Funková, za rodičov Adela Funková a národná koordinátorka v SR PhDr. Denisa Ďuranová. Plenárne zasadnutie bolo otvorené ministrom školstva, detí a mládeže Luxemburska, ktorý vyzval mladých delegátov k diskusii a zároveň uviedol, že všetky odporúčania zo zasadnutia budú prezentované Rade ministrov.      

Počas zasadnutia v skupinách mali mladí delegáti príležitosť diskutovať o kľúčových otázkach so svojimi rovesníkmi zo zahraničia. Otázky k diskusii boli zamerané na podporu inkluzívneho vzdelávania, zohľadňovanie potrieb žiakov vo výchovno-vzdelávacom procese, organizáciu výučby, proces začleňovania, príklady dobrej praxe a pod. Slovenská delegácia pracovala počas zasadnutia v skupinách s delegáciou z Českej republiky, Nemecka, Rakúska a Švédska. Mladí delegáti sa podelili o osobné skúsenosti z ich školy a poukázali na opatrenia, ktoré by mali byť v praxi implementované. Odporúčania zo zasadnutia skupín boli následne prezentované na plenárnom zasadnutí, napríklad dôležitosť použitia správnych metód a stratégií pri výučbe, včasné rozpoznanie špeciálnych výchovno-vzdelávacích potrieb žiaka a jeho podpora, podpora vzdelávania učiteľov, spolupráce medzi učiteľmi, učiteľmi a žiakmi, žiakmi navzájom, zvyšovanie povedomia o inkluzívnom vzdelávaní, podpora vzájomného porozumenia, spoločných aktivít žiakov s/bez znevýhodnenia. 	
Odporúčania a závery	
Účasť na zasadnutí vyplýva z členstva Slovenskej republiky v Európskej agentúre pre špeciálne a inkluzívne vzdelávanie. Slovenská republika mala možnosť aktívne participovať na tvorbe odporúčaní a tvorbe politiky v oblasti inkluzívneho vzdelávania na medzinárodnej úrovni. Hlavné odporúčania budú mať dopad na diskusiu o tom, ako implementovať inkluzívne vzdelávanie do praxe. Odporúčame naďalej aktívne sa spolupodieľať na aktivitách a projektoch Európskej agentúry pre špeciálne a inkluzívne vzdelávanie. 

Odporúčame podporovať tvorbu vhodných podmienok na inkluzívne vzdelávanie pre deti a žiakov so zdravotným postihnutím  a propagovať inkluzívne vzdelávanie pre širšiu verejnosť.   	
Očakávaný prínos	
Aktívnou účasťou na Európskom vypočutí Slovenská republika participovala na tvorbe odporúčaní a politiky v oblasti inkluzívneho vzdelávania na medzinárodnej úrovni. Účasťou mladých delegátov zo Slovenskej republiky bolo podporené zapojenie žiakov do tvorby vzdelávacej politiky.  	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová, Adela Funková 	
Dátum: 30. 10. 2015 	
Správu schválil: Mgr. Petra Fridrichová, PhD., riaditeľka ŠPÚ